el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el en en en el el el el el en el el el el en el el el el el en el el el el en el el el el el en el el el el en el el el el en en en en en en en en en en en en en en en en el el
Disclaimer: Αυτά τα previews είναι κείμενα που ανέβαζα στο φόρουμ από το 2017 κάθε αγωνιστική, ώστε να έχουμε ένα thread για να συζητάμε τα τεκταινόμενα κάθε εβδομάδας. Τα παιδιά εκεί θεώρησαν ότι είναι ιδιαίτερα επιτυχημένα, και πρότειναν να ανέβουν εδώ. Aπό φέτος, όμως, στεγαζόμαστε στην πιο διαδραστική πλατφόρμα του Discord!
Για αυτό μη χάνετε χρόνο. Μπείτε στο Discord και στην παρέα! Έχουμε ανοίξει συζητήσεις για NFL μέχρι και την καλύτερη μπάντα της μέταλ σκηνής εκεί μέσα.
Γιατί, μας έχει μείνει και κανένα;
Steelers-Titans has been rescheduled for Week 7, and Steelers-Ravens has been moved to Week 8
Κατάφεραν να αντέξουν σχεδόν έναν μήνα χωρίς ένα κρούσμα, κι ένας παίκτης ή υπάλληλος των Titans έκανε την πατάτα, κι ήρθε ο πανικός. Οχτώ παίκτες των Titans, χώρια του προσωπικού, βρέθηκαν θετικοί. Ακολούθησε ο Cam Newton των New England Patriots, καθώς κι ο practice squad quarterback που είχαν φέρει οι Kansas City Chiefs από το XFL, Jordan Ta’amu. Ο fullback των New Orleans Saints τελικά βρέθηκε αρνητικός, αλλά και πάλι. Το ξέρω ότι ήθελαν να δουν τους Βoston Celtics να πηγαίνουν στον τελικό, αλλά δε χρειαζόταν τόσος συνωστισμός, γιατί τελικά… δεν.
Μην βαράτε, είμαι αθώα.
Ως αποτέλεσμα, το NFL προσπαθεί να αναδιοργανώσει το πρόγραμμα (μόλις πρόσφατα το ανανεώσαμε, και τώρα πρέπει να το ξαναλλάξουμε;) και να βολέψει όλες τις ομάδες που έχουν θέμα. Οι Titans με τους Steelers μετατοπίστηκαν για την έβδομη αγωνιστική, oι Colts με τους Bears θα αγωνιστούν στις 23:25 αντί για τις 20:00, ενώ το ματς Chiefs με Patriots θα παιχτεί στις 03:50 τα ξημερώματα Τρίτης, μετά από το ματς των Falcons vs Packers, που θα διεξαχτεί στις 02:05. Τα σημειώσατε;
Εδώ όμως δεν είμαστε για τα ματς που θα γίνουν, αλλά για αυτά που θα πάρουν μέρος σήμερα. Έχουμε ομάδες στο 0 – 3 που ψάχνουν για έναν λόγο ελπίδας στο φετινό, απρόβλεπτο πρωτάθλημα. Έχουμε άλλες που θα τεστάρουν τις αλλαγές στους αρχηγούς τους, και το σθένος κάτω από τους τραυματισμούς. Μετά έχουμε τους Atlanta Falcons και τους New York Jets.
Δεν μπορώ να σας πω ποια είναι χειρότερη, και να ήθελα. Η μία αψηφά τα μαθηματικά που δόξασαν οι άγιοι της στατιστικής, κι οι άλλοι αψηφούν βασικές γνώσεις route running στο άθλημα. Όλα βρίσκονται στις λεπτομέρειες, αλλά όταν αυτές είναι κομβικές, φαίνονται από δορυφόρο του Elon Musk. Τέρμα οι κακίες, ώρα για δράση (το κακό θα περάσει;)
Θυμάστε τότε που ο Dak Prescott ζητούσε 40 εκατομμύρια/χρόνο για τις υπηρεσίες του, κι ο Baker Mayfield δήλωνε πως θα ήταν ο κύριος λόγος για την αλλαγή του franchise των Browns; Εγώ τα θυμάμαι. Είχαν δίκιο; Και ναι, κι όχι.
Ας πάρουμε τον Baker Mayfield. O Mayfield, από τότε που ήρθε στους Browns, μετράει 14 νίκες, 18 ήττες, 54 touchdowns, 37 interceptions, την τρίτη θέση της division και καμία συμμετοχή στα playoffs. Δε φταίει αυτός, σαφώς, για όλα αυτά, αλλά σίγουρα δεν έχει φτάσει στο επίπεδο που περίμεναν πολλοί. Η εικόνα, ωστόσο, κάτω από τον νέο προπονητή Kevin Stefanski φαίνεται κάπως αισιόδοξη. Δεν είναι και Ληντς κάτω από τον Μπιέλσα, αλλά δεν είναι χειρότερα. Κι αν θέλουν σοβαρά να αποδείξουν ότι θέλουν να διεκδικήσουν την AFC North, θα πρέπει να κερδίσουν το σημερινό τους αντίπαλο.
Οι Cowboys, από την άλλη… ας πούμε ότι το παλεύουν. Ο Dak Prescott, με ή χωρίς τον Ezekiel Elliott, κάνει ό,τι μπορεί για να δώσει τη νίκη του στην ομάδα του. Για δύο σερί αγώνες, έχει πασάρει για πάνω από 450 γιάρδες, απόρροια της αργής και κακής εκκίνησης της ομάδας του, κι έχει φέρει στην κόψη ματς με τους Falcons (που κέρδισαν) και ματς με Seahawks (που θα μπορούσαν να κερδίσουν, αν η άμυνα δεν άφηνε τον Russell Wilson να κάνει πάρτι με τη secondary).
Oι Browns βρίσκονται στο 2 – 1 μετά στις αρχές Οκτώβρη, κάτι που έχουν να επιτεύξουν από τότε που η Εθνική Ελλάδος έπαιζε σοβαρά σε αγώνες ποδοσφαίρου. Μία νίκη θα μετρήσει πάρα πολύ σε μία division που έχει κλείσει αρκετά με την επάνοδο των Steelers, και την ήττα των Ravens. Όσο για τους Dallas Cowboys;
Πιστεύω εις έναν πασαδόρο, αρκούδο ξανθομπάμπουρα, ποιητή αναπληρωματικό, νικητή των φαβορί και των Falcons.
Η ιστορία του Nick Foles θα βγει, κάποια στιγμή, σε ταινία, κι όσοι δεν τον ξέρουν θα ορκιστούν ότι η ζωή του είναι αποκύημα φαντασίας. Εμείς που τον ξέρουμε έχουμε ήδη ασπαστεί την αγιοσύνη του, το ρόλο του σωτήρος των ομάδων που φαίνονται να μην έχουν πού να στραφούν στη θέση του quarterback. Είχε γίνει με τους Philadelphia Eagles, και την περασμένη αγωνιστική, έγινε με τους Chicago Bears. Ο Foles όχι απλά βοήθησε να κερδίσουν τον αγώνα, αλλά πέταξε και 3 touchdowns στην τελευταία περίοδο και γύρισε από τους -16 πόντους. Καλύτερες πιθανότητες είχαν οι αποκλεισμένοι στο Φαράγγι του Χελμ στους Δύο Πύργους. Ο Matt Nagy τον έχρησε βασικό quarterback, σε μία κίνηση που θυμίζει πολύ το 2017.
Α, να μην ξεχάσω. Οι Bears βρίσκονται στο 3 – 0, ισόβαθμοι με τους Green Bay Packers, και κοντράρουν για την πρώτη θέση της division. Την τελευταία φορά που οι Bears ξεκίνησαν με 3 – 0, ήμασταν ακόμα στο Fast & Furious 6 και καιγόμασταν με την κυκλοφορία των Vine βίντεο.
Απέναντί τους, όμως, βρίσκουν τους Indianapolis Colts. Θα μου πείτε, σιγά τα αυγά. Σκεφτείτε, όμως, ποιος είναι ο προπονητής τους. Ο Frank Reich ήταν ο offensive coordinator στην Super Bowl ομάδα των Philadelphia Eagles, και κατά τα λεγόμενα του ίδιου του Foles, είναι ο άνθρωπος που τον έπλασε στον quarterback που είναι τώρα, με πολύ βασικές οδηγίες.
Τον ξέρει οριζόντια, κάθετα και διαγώνια, κι αυτός μπορεί να είναι ο μεγαλύτερος λόγος τέλους στο ανέλπιστο σερί των Bears. Οι Colts παίζουν χωρίς αρκετούς βασικούς επιθετικούς τους, καθώς ο Philip Rivers μετέφερε, μάλλον, την γκαντεμιά των Chargers μαζί του, και δεν έχει αφήσει άνθρωπο γύρω του. Είναι ώρα να δούμε πόσα τυχερά… πέταλα έχουν ακόμα οι Bears. Σκεφτείτε, επίσης, ότι με την απουσία των Titans, είναι μεάλη ευκαιρία και για τους Colts να πάρουν ένα μεγάλο προβάδισμα στη division.
Ελάτε, παραδεχτείτε το, περιμένετε κι εσείς να δείτε πώς στον κόρακα θα καταφέρουν οι Falcons να χάσουν κι αυτό το ματς. Ίσως ο Matt Ryan θα δεχτεί safety έχοντας τρέξει 28 γιάρδες προς τα πίσω για να αποφύγει sack. Μπορεί να κάνουν fumble μισή γιάρδα πίσω από την endzone που θα επιστραφεί για touchdown. Μπορεί να χάσουν ενώ είναι 30 – 0 στην τελευταία περίοδο. Οι πιθανότητες είναι ατελείωτες. Είμαστε στο σύμπαν του Inception, πλεόν. Η φυσική έννοια των πραγμάτων δεν μετράει εδώ.
Ας μην αναλύσω τους Falcons, με τους οποίους γέλασα τόσο πολύ την περασμένη αγωνιστική, που σκέφτηκα ότι οι Νικητές & Χαμένοι ήταν κάπως αχρείαστοι. Στο 0 – 3, τελευταίοι στην NFC South, κοιτάνε από πάνω τους Panthers (που δεν έχουν franchise quarterback, ούτε και τον Christian McCaffrey), τους Saints (η μακρινή πάσα του Drew Brees πλέον είναι κοντύτερη σε απόσταση από σέντρα του Κώστα Νεμπεγλέρα, και δεν έχουν τον Michael Thomas) και τους Tampa Bay Buccaneers (ρίξτε ζάρι για το ποιος receiver θα λέιψει με τραυματισμό την επόμενη αγωνιστική). Είναι η πιο υγιής ομάδα της division, και δεν έχει καμία σημασία. Ο Dan Quinn είναι ακόμα προπονητής τους.
Οι Packers, από την άλλη, κερδίζουν με κάθε τρόπο. Είτε πρέπει να επιζήσουν με την απουσία του Davante Adams, είτε με λάθη της άμυνας, η ομάδα του Green Bay στέκεται στο ύψος της, και κοντράρει τους Seattle Seahawks για την κορυφή της NFC. Κάποιοι θα πουν ότι είχαν εύκολο πρόγραμμα, αλλά θα σας πω ότι οι Falcons είχαν ευκολότερο. Οι λεπτομέρειες μετράνε, κι η σοβαρότητα του προπονητή.
Ετοιμαστείτε να λήξει 45 – 44 επειδή ο Aaron Rodgers θα είναι eligible defender, και θα κάνει pick six.
Bold Bet α λα Αλέφαντος της εβδομάδας
Nίκη Jaguars (ρεκόρ 2 – 1)
Ήθελα κι εγώ να ποντάρω στον τύπο που είπε ότι τον ενοχλούν οι μάσκες, κι αν είναι να πεθάνει θα το κάνει με τη βούλησή του. Κι η ομάδα σου γιατί έπρεπε να κάνει το ίδιο, ρε άνθρωπέ μου; Τους φιλάθλους στη Μεζονέτα – Μινεσότα πώς λέγεται το χωριό σας εκεί, τους ρώτησες; Τέρμα με πεθαμένους. Εδώ έχουμε συστηματάκι, όμορφο, που λέει πως οι Ιαγουάροι θα πάρουν τη νίκη από τις Τίγρεις. Έχω δει Νάσιοναλ Τζεογράφικ εγώ, ξέρω τι σου λέω. Απόψε, ο Joe Burrow δε θα βγει νικητής από το σπίτι του, και το υπογράφω.
Από εμένα και το NFLGreece, σας ευχόμαστε καλή αγωνιστική!
Previous Post Τα ματς της εβδομάδας: Week 3
Next Post Τα ματς της εβδομάδας: Week 6
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.